প্রচন্ড গরমে শীতল পাটির চাহিদা বৃদ্ধি ॥ কারিগররা এখন মহা ব্যস্ত | টি নিউজ বিডি
Oops! It appears that you have disabled your Javascript. In order for you to see this page as it is meant to appear, we ask that you please re-enable your Javascript!
এক্সক্লুসিভ
অপরাধ পরিক্রমা
দুর্নীতি
আইন আদালত
স্বাস্থ্য
পত্রিকায় টাঙ্গাইল
নিজস্ব মন্তব্য
অর্থ ও ব্যবসা
সম্পাদকীয়
প্রথম পাতা
শীর্ষ সংবাদ
টাঙ্গাইলের খবর
সদর
কালিহাতী
গোপালপুর
ঘাটাইল
দেলদুয়ার
ধনবাড়ী
নাগরপুর
বাসাইল
ভূঞাপুর
মধুপুর
মির্জাপুর
সখীপুর
রাজনীতি
শিক্ষাঙ্গন
খেলার খবর
বিনোদন
তথ্য ও প্রযুক্তি
কৃষি ও কৃষক
সাহিত্য-সংস্কৃতি
প্রচন্ড গরমে শীতল পাটির চাহিদা বৃদ্ধি ॥ কারিগররা এখন মহা ব্যস্ত
0
টাঙ্গাইল, শীর্ষ সংবাদ, সদর, সর্বশেষ ৫০
মে ১৪, ২০১৭
অ+ অ-
ইমেইল প্রিন্ট
শেয়ার করুন
স্টাফ রিপোর্টার ॥
শীতল পাটির জেলা হিসেবে খ্যাত টাঙ্গাইল। পাট বেতের মাধ্যমে চমৎকার সব ডিজাইনের শীতল পাটি তৈরী হয় এই এলাকায়। প্রচন্ড গরমে বিছানায় কারুকার্যময় এই শীতল পাটি ব্যবহারে শরীর হয় ঠান্ডা আরামদায়ক। তাই গরম বাড়ার সাথে সাথে বেড়েছে টাঙ্গাইলের শীতল পাটির চাহিদা। এক সময় শীতল পাটি তৈরি এবং বিক্রি করে অর্থনৈতিকভাবে স্বাবলম্বী হওয়া এ পেশার লোকেরা এখন মারাত্মক হিমশিম খাচ্ছে। কাঁচামালের মূল্য বৃদ্ধি ও পুঁজির অভাবে দিন দিন এই পেশা থেকে সরে আসছে শীতল পাটির সুনির্পূন কারিগররা। তাই তারা এখন অর্থনৈতিকভাবে লাভবান হতে পারছে না। সরকার সহযোগিতা করলে সম্ভাবনাময় এই শিল্পটি আবার অর্থনৈতিকভাবে চাঙ্গা হয়ে উঠবে।
টাঙ্গাইলে পাট বেতের সাহায্যে চমৎকার হস্তশিল্প শীতল পাটি তৈরি হয়। বুনন কৌশলে ও কাজের দক্ষতায় যে কোন সাধারণ পাটিতেও ফুটিয়ে তোলা হয় জ্যামিতিক নকশা। এছাড়া জীবজন্তু, ব্যবহার্য দ্রব্যাদি, ফুল, লতাপাতা, মিনার, মসজিদ, নৌকা, পালকী প্রভৃতি ফুটে উঠে শীতল পাটির বুননের মাধ্যমে। টাঙ্গাইলের কালিহাতী, ঘাটাইল, বাসাইল, মির্জাপুর, নাগরপুর ও দেলদুয়ার উপজেলার অর্ধশতাধিক গ্রামের পাইতারা সম্প্রদায় পটিয়াল বলে পরিচিত। তারা সাধারণ ও শীতল পাটি বুনে থাকে। কালের গর্ভে অন্যান্য এলাকাগুলোতে শীতল পাটি তৈরি করা কমে গেলেও দেলদুয়ার উপজেলার কয়েকটি গ্রামে এখনও শীতল পাটি তৈরী করছেন কারিগররা। টাঙ্গাইলের গ্রামাঞ্চলে বেত গাছের ছাল দিয়ে পাটি তৈরি করা হয়। পাটির মধ্যে আছে নানা নাম। শীতল পাটি, ডালার পাটি, মোটা পাটি ইত্যাদি। তার মধ্যে আকর্ষনীয় ডিজাইন ও ব্যবহারে আরামদায়ক হওয়ায় শীতল পাটিই সবচেয়ে জনপ্রিয়। এক সময় টাঙ্গাইলের পাটি দেশের চাহিদা মিটিয়ে পার্শ্ববর্তী দেশ ভারত, নেপালসহ বিভিন্ন দেশে রপ্তানী হতো। কিন্তু বর্তমানে কাঁচামালের মূল্য বৃদ্ধি ও পুঁজির অভাবে এই শিল্প থেকে সরে আসছেন কারিগররা। তবে বাপ-দাদার পেশা ধরে রাখতে এখনো দূর্বিসহ জীবন যাপন করেও এই পেশাটি ধরে রেখেছেন অনেকে।
বেত গাছের ছাল দিয়ে তৈরী হয় এই শীতল পাটি। প্রথমে গাছের ছাল চিকন করে কাটা হয়। আর তারপর ভাতের মাড়ে সিদ্ধ করা হয়। একপর্যায়ে নরম ছালগুলো রোদে শুকিয়ে বিভিন্ন রঙ্গে রঙ্গিন করা হয়। তারপর দক্ষ হাতের বুননে তৈরী হয় এক একটি শীতল পাটি। ৩০০ থেকে ২ হাজার টাকা দামে বিক্রি হয় এই পাটি। দেলদুয়ারের আতিয়া, হিঙ্গানগরসহ বেশ কয়েকটি গ্রামের মানুষের প্রধান পেশা এই শীতল পাটি বোনা। ছাল কাটা থেকে শুরু করে রং করা পর্যন্ত সব কাজ পুরুষরা করলেও বেশির ভাগ পাটি বননের কাজটি সারেন গৃহিনীরা।
সম্ভাবনাময় পাটি শিল্পকে টিকিয়ে রাখতে প্রয়োজনীয় ব্যবস্থা নেয়ার কথা জানিয়েছেন টাঙ্গাইলের জেলা প্রশাসক। প্রয়োজনীয় সরকারী সহায়তা পেলে টাঙ্গাইলের শীতল পাটি দেশের অর্থনৈতিক উন্নয়নে অপরিসীম ভূমিকা রাখার পাশাপাশি আবারও তার অতীত ঐতিহ্য ফিরে পাবে, এমনটাই আশা এই শিল্পের সাথে জড়িতদের।
শেয়ার করুন
Tagged with
প্রচন্ড গরমে শীতল পাটির চাহিদা বৃদ্ধি ॥ কারিগররা এখন মহা ব্যস্ত
Like to share?
Newer Postমির্জাপুরে বিআরডিবির মাঠ সহকারি মিজানের ইন্তেকাল
Older Postনাগরপুরে বিশ্ব মা দিবস পালিত
মন্তব্য করুন জবাব বাতিল
আপনার ই-মেইল এ্যাড্রেস প্রকাশিত হবে না। * চিহ্নিত বিষয়গুলো আবশ্যক।
মন্তব্য
নাম *
ইমেইল *
ওয়েবসাইট
© সর্বস্বত্ব স্বত্বাধিকার সংরক্ষিত টি নিউজ বিডি ২০১৬
সম্পাদক ও প্রকাশকঃ সোলায়মান হাসান।
বার্তা ও বাণিজ্যিক কার্যালয়ঃ মুক্তিযোদ্ধা ফারুক আহমদ মার্কেট (২য় তলা), সিডিসি’র দক্ষিন পাশে, খালপাড় গলি, নিরালা মোড়, টাঙ্গাইল-১৯০০।
সম্পাদক-০১৭৮৮৭১২৫৬৬, বার্তা বিভাগঃ ০১৭১১০৪০৯৭৮, ০১৬৭০৫০৭৮০১, ই-মেইলঃ tnewsbd1900@gmail.com
এই ওয়েবসাইটের কোন লেখা বা ছবি অনুমতি ছাড়া নকল করা বা অন্য কোথাও প্রকাশ করা সম্পূর্ণ বেআইনি।
Designed ☼ Provided By S H O P N O
Scroll
ব্রেকিং নিউজঃ
মাওলানা ভাসানী বিজ্ঞান ও প্রযুক্তি বিশ্ববিদ্যালয়ে ভর্তি পরীক্ষা আগামী ৮ ও ৯ ডিসেম্বর মধুপুরে রুপা ধর্ষন ও হত্যা মামলার তারিখ ২২ নভেম্বর মুক্তিযোদ্ধা ফারুক হত্যা মামলার সাক্ষ্য গ্রহণের পরবর্তী তারিখ ২৭ নভেম্বর